Det finnes både vegg-, tak- og gulvmodeller. Den vanligste typen er veggmonterte varmepumper, men en gulvmodell kan være smart om du ikke ønsker å ha varmepumpen høyt på veggen. En innedel av typen veggmodell skal monteres høyt oppe på veggen. Hvis det tregulv i boligen og en veggmodell står for lavt, kan gulvet tørkes ut. Det finnes også noen modeller med flere innedeler koblet mot én utedel. Disse har gjerne betegnelsen multisplitt. En takmontert eller himlingskassett monteres i taket og gir en jevn fordeling av varme eller kjøling i rommet. Disse er også diskré og integreres godt med taket. Himlingskassett- eller takmontertvarmepumpe kan installeres i forskjellige typer rom, de er spesielt egnet for større rom eller åpne planløsninger hvor luften trenger å fordeles jevnt.